Aalborg Stiftstidende, 1842-07-19
Den 15de ds., anløb et Dampskib for første Gang Odense, nemlig Christian den Ottende", Capit. Luasom gaaer imellem Callundborg og Aarhuus. Det var med omtrent 1200 Passagerer afgaaet fra Hjemstedet Kl. 4 om Morgenen, og ankom til Gabet ved Odense Fjord Kl. 9. men paa Grund af Toldopholdet ved Munkebo og Uvisheden om, hvorvidt Skibet maatte benytte Dampen i Canalen, hvilken Uvished først hævedes under Opseilingen, da dets Ankomst hertil ikke forud var bekjendt, naaede det først op til Toldboden Kl. 1 ½. Efter 4 Timers Ophold maatte de allerede tiltræde Tilbagereisen; men som det lod til, havde Passagererne været saa tilfredse med deres korte Ophold i Odense, at et nyt Besøg, hvorved Opholdet vil kunne blive noget længere, saaledes at ogsaa den vakkre Omegn kan besees, maaskee allerede endnu i Sommer kan ventes, da det nu har viist sig, at endog et saa stort Dampskib (det stal 8 Fod) kan passere Canalen. Saasnart dets Ankomst hertil rygtedes i Staden, strømmede en Mængde af Jndvaanerne og de talrige Markedsbesøgende ud til Canalen, for at nyde det uvante Syn af et Dampskib, til hvilket Adgangen velvilligen aabnedes Alle, og ved Afgangen var Canalen paa begge Sider besat med en Skare af Tilskuere, hvis jublend Hurraraab ledsagede de bortdragende Gjæsters venlige Afskedshilsen. Endeel af Stadens Jndvaanere havde velvilligen er holdt Tilladelse til at gaae med Skibet til Stige, hvorhen en Mængde Mennesker fulgte det tilfods, da det kun brugte liden Dampkraft, saalænge det var i Canalen. Ombord herskede den muntreste Stemning, der oplivedes ved vel udførte Nummere af et medbragt Musikcorps. Ved Stige havde ogsaa en Mængde Mennesker forsamlet sig, og i de jublende Hurraraab, hvori man gjensidigen tog Afsked fra hverandre, blandede sig Musikkens oplivende Toner og en Salut fra et Jagtselskab, som netop passerede forbi paa samme Tid. (O. Th. Av.) 7 Skagen, den 16de Juli. Den 13de Juli Eftermiddag Kl. 6 ankom Hs. Majestæt til Skagen i det skjønneste Veir, og tog under Kanonsalut og en talrig Forsamlings Hurraraab ind i Byfogedgaarden i den kgl. Plantage, hvor Logis var indrettet for ham og endeel af Suiten. Efter endt Cour, gjorde Hs. Majestæt strax paa mindre Vogne en Udfart til det interessante Punct Grenen" og besaae Fyrtaarnet. Efter Retour til sin Bopæl behagede det Hs. Majestæt at indtage Middagstaffel, og om Aftenen at deeltage i et arrangeret Spilleparti. Da dette var endt afbrændtes Kl. 11 1/2 et af Byfogden, Hr. Cancelliseer. v. Bergen, foranstaltet Fyrværkeri, hvorunder den smukke Plantage oplystes ved Blinkfyr fra en over Træernes Toppe fremtagende Altan. Næste Morgen tidligt inspicerede Hs. Maj. de offentlige Bygninger, navnlig den nye Kirke, med hvilken han, som alt tidligere, i det Hele yttrede sin Tilfredshed. Den Detail, hvori Hs. Maj. gik i sine utrættelige Undersøgelser, kunde ei andet end beundres. Hs. Maj. opholdt sig længe paa Stranden for at overvære et Fiskeselskabs Vaaddragning, gjorde en Tour til det gamle Kirketaarn, gjennemgik dernæst i sit Gemak med største Sagkundskab de forskjelligeEmbedsprotocoller og flere Regnskaber Communen vedkommende, gav Audients, og holdt derpaa en Dejenner, imod hvis Slutning blev afsjungen en af Hr. Seer. v. Bergen affattet Sang. Før Afreisen udtalte Hs. Maj. i de naadigste Udtryk sin særdeles Tilfredshed, og behagede at overlevere Byfogden og dennes Kone som Souvenir en kostbar Brillant Brystnaal. Kl. 2 Eftermiddag forlod Hs. Maj. under Salut og Folkets Jubel Skagen, efterladende hos Mængden af Beboerne en dyb Taknemlighedsfølelse for den Omhu og Opmærksomhed, han havde viist deres Anliggender.